ส่วนที่ 1 

 ข้อมูลสรุป 

บริษัท ฟูรูกาวา เม็ททัล (ไทยแลนด์) จำกัด (มหาชน) ก่อตั้งขึ้นเมื่อวันที่ 15 มิถุนายน 2531
ภายใต้ชื่อเมื่อจดทะเบียนแรกเริ่มว่า "บริษัท ฟูรูกาวา เม็ททัล (ไทยแลนด์) จำกัด"
เป็นการร่วมมือทางการค้าระหว่าง บริษัท ตัมพะ จำกัด ซึ่งเป็นบริษัทโฮลดิ้ง สัญชาติไทย
และบริษัทสัญชาติญี่ปุ่น 2 บริษัท คือ เดอะ ฟูรูกาวา อีเล็คตริก คัมปะนี ลิมิเต็ด และบริษัท โชโกะ
เทรดดิ้ง จำกัด บริษัทประกอบธุรกิจเป็นผู้ผลิตและจำหน่ายท่อทองแดงไร้ตะเข็บชนิดต่าง ๆ
ที่จะนำไปใช้ในอุตสาหกรรมการผลิตเครื่องปรับอากาศ ตู้เย็น และเครื่องทำความเย็นทั่วไป
โรงงานของบริษัทตั้งอยู่บนพื้นที่ 56 ไร่ ที่อำเภอแก่งคอย จังหวัดสระบุรี

การเปลี่ยนแปลง และพัฒนาการที่สำคัญของบริษัทฯ ในส่วนที่เกี่ยวกับการประกอบธุรกิจ
และการบริหารงานตั้งแต่เริ่มก่อตั้งกิจการ มีดังต่อไปนี้

มิถุนายน 2531  ได้ก่อตั้งบริษัท ฟูรูกาวา เม็ททัล (ไทยแลนด์) จำกัด ด้วยทุนจดทะเบียน
140,000,000.- บาท
ซึ่งได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI)
สำหรับการผลิตท่อทองแดงไร้ตะเข็บ

มกราคม 2532  บริษัทเริ่มก่อสร้างโรงงานบนพื้นที่ประมาณ 56 ไร่ ณ โรงงานเลขที่ 213 หมู่ 4
ถนนมิตรภาพ กม.125 ตำบลทับกวาง อำเภอแก่งคอย จังหวัดสระบุรี
เพื่อทำการผลิตท่อทองแดงไร้ตะเข็บ

มิถุนายน 2532  ได้รับการขยายขอบเขตการส่งเสริมจากกำลังการผลิต 3,000 ตัน/ปี ให้เป็น
4,200 ตัน/ปี

พฤษภาคม 2533  ได้รับอนุมัติจากสำนักงานคณะกรรมการส่งเสริมการลงทุน
ให้เพิ่มขั้นตอนการผลิตในส่วนของการทำเกลียวบนผนังภายในท่อเฉพาะท่อทองแดงได้

กรกฎาคม 2533  เริ่มเปิดดำเนินการผลิตท่อทองแดงไร้ตะเข็บ ชนิดที่มีผนังภายในท่อเรียบลื่น
(Smooth Tube)

มิถุนายน 2534  เพิ่มประเภทผลิตภัณฑ์อีก 1 ชนิด
โดยผลิตท่อทองแดงไร้ตะเข็บที่มีลักษณะเป็นผนังเกลียวอยู่ภายในท่อ ใช้ชื่อว่า Furukawa Multi
Grooved Tube (FMGT)

กุมภาพันธ์ 2535  เพิ่มทุนจดทะเบียนจาก 140,000,000.- บาท เป็น 195,000,000.- บาท
เพื่อลงทุนในเครื่องจักรและอาคาร
สำหรับขยายการผลิตโดยระดมทุนเพิ่มจากผู้ถือหุ้นจากผู้ถือหุ้นเดิมคือ บริษัท ตัมพะ จำกัด, บริษัท
โชโกะ เทรดดิ้ง จำกัด และ เดอะ ฟูรูกาวา อีเล็คตริก คัมปะนี ลิมิเต็ด

มีนาคม 2535  เริ่มผลิตท่อทองแดงไร้ตะเข็บชนิดที่มีขนาดเส้นผ่าศูนย์กลางใหญ่ คือ (Large
Diameter Tube)

กุมภาพันธ์ 2536  เริ่มก่อสร้างและลงทุนสั่งซื้อเครื่องจักร เพื่อขยายการผลิตเพิ่มขึ้นอีกเป็น 2
เท่า จาก 4,200ตัน/ปี เป็น 8,400 ตัน/ปี สำหรับขยายการผลิตของ Smooth Tube Multi
Grooved Tube และ Large Diameter Tube และเตรียมกำลังการผลิตสำหรับผลิตภัณฑ์ใหม่ คือ
ท่อทองแดงขนาดเล็ก (Capillary Tube) ซึ่งเริ่มผลิตได้ในปี 2537

มีนาคม 2536  ได้รับการส่งเสริมการลงทุนในส่วนที่เพิ่มกำลังการผลิตเพิ่มอีก 4,200 ตัน/ปี
รวมเป็น 8,400 ตันต่อปี

มกราคม 2537  เพิ่มทุนจดทะเบียน จาก 195,000,000.- บาท เป็น 335,000,000.- บาท
เพื่อลงทุนในเครื่องจักรเพิ่มเติม โดยระดมทุนเพิ่มจากผู้ถือหุ้น 3 กลุ่มเดิม คือ บริษัท ตัมพะ จำกัด,
บริษัท โชโกะ เทรดดิ้ง จำกัด และ เดอะ ฟูรูกาวา อีเล็คตริก คัมปะนี ลิมิเต็ด

กุมภาพันธ์ 2537  เริ่มผลิตผลิตภัณฑ์ใหม่ เรียกว่า ท่อทองแดงไร้ตะเข็บขนาดเล็ก (Capillary
Tube) ออกสู่ตลาด

พฤศจิกายน 2538  มีการเปลี่ยนแปลงมูลค่าหุ้นที่ตราไว้ จากเดิมหุ้นละ 100 บาท
เป็นมูลค่าที่ตราไว้หุ้นละ 10 บาท

กุมภาพันธ์ 2539  แปรสภาพเป็นบริษัทมหาชนจำกัด และเปลี่ยนชื่อบริษัทจาก บริษัท ฟูรูกาวา
เม็ททัล (ไทยแลนด์) จำกัด เป็น บริษัท ฟูรูกาวา เม็ททัล (ไทยแลนด์) จำกัด (มหาชน)
และเปลี่ยนชื่อบริษัทภาษาอังกฤษจากเดิม Furukawa Metal (Thailand) Company Limited
เป็น Furukawa Metal (Thailand) Public Company Limited

มิถุนายน 2539  ได้รับการส่งเสริมการลงทุนในส่วนขยายกำลังการผลิตอีก 10,600 ตัน/ปี

พฤศจิกายน 2539  เพิ่มทุนจดทะเบียนจาก 335,000,000.- บาท เป็น 480,000,000.- บาท
เพื่อลงทุนในเครื่องจักร และอาคารสำหรับขยายการผลิต โดยการเสนอขายหุ้นเพิ่มทุน 14.5
ล้านหุ้นให้กับประชาชนทั่วไป

ธันวาคม 2539  ซื้อที่ดินแปลงติดกันกับที่ดินของโรงงานเดิมที่ตั้งอยู่ในปัจจุบัน ประมาณ 25 ไร่
สำหรับโครงการขยายกำลังผลิตครั้งต่อไปในภายหน้า

กุมภาพันธ์ 2540  ได้รับอนุมัติให้เข้าเป็นบริษัทจดทะเบียนในตลาดหลักทรัพย์แห่งประเทศไทย

ตุลาคม 2541  ได้พัฒนาออกแบบผลิตภัณฑ์เพิ่มอีก 2 ชนิด ได้แก่ ท่อชนิดรูปเรียว (Taper Pipe)
และท่อชนิดกึ่งแข็งขนาดกลาง (Haft Hard) 

มกราคม 2542  ได้ดำเนินการพัฒนาระบบบริหารคุณภาพ
จนได้รับใบรับรองระบบคุณภาพมาตรฐานสากล ISO 9001 จากสถาบัน RWTUV Anlagentechnik
GmbH ประเทศเยอรมัน

เมษายน 2542  พัฒนารูปแบบการ Treatment ปลายท่อ Capillary แบบเชื่อมปลาย
(Welding) เพิ่มขึ้นอีกชินดหนึ่ง นอกเหนือจากการ Treatment ปลายท่อแบบ Stooper,
Flaring, Pinch Seal และ Deburing ที่มีอยู่แล้ว

กรกฏาคม 2543  เริ่มก่อสร้างและสั่งซื้อเครื่องจักรเพื่อขยายการผลิตเพิ่มขึ้นอีก 6,000 ตัน/ปี
จาก 16,000 ตัน/ปี เป็น 22,000 ตัน/ปี

ลักษณะธุรกิจ

บริษัท ฟูรูกาวา เม็ททัล (ไทยแลนด์) จำกัด (มหาชน) เป็นผู้ผลิตและจำหน่ายผลิตภัณฑ์ท่อทองแดง
ซึ่งเป็นส่วนประกอบชิ้นส่วนสำคัญในการผลิตอุปกรณ์เครื่องทำความเย็นต่าง ๆ อาทิ เช่น ตู้เย็น
และเครื่องปรับอากาศ เนื่องจากท่อทองแดงมีคุณสมบัติเป็นตัวนำความร้อนที่ดี
และทนทานต่อการผุกร่อนเหมาะแก่การนำไปใช้เป็นท่อส่งผ่านสารเคมีในเครื่องนำความเย็นและใช้ในงานเดินท่อต่างๆ
ที่ต้องการตัวนำความร้อนที่ให้ประสิทธิภาพสูงและมีอายุการใช้งานยาวนาน

บริษัทมีสายผลิตภัณฑ์หลัก คือ ท่อม้วนเรียบ, ท่อเกลียวภายใน, ท่อกึ่งแข็ง, ท่อขนาดใหญ่
และท่อชนิดเล็ก โดยจำหน่ายในประเทศในอัตราร้อยละ 71
และจำหน่ายไปยังต่างประเทศในแถบเอเซียในอัตราร้อยละ 29 ในรอบปี 2543 ที่ผ่านมา